ביטוח - מדיניות האיגוד

כיסויי הביטוח הנדרשים לשחקניות קבוצות ואגודות תחת איגוד הכדורשת:

כל האגודות ו/או הקבוצות והשחקניות הפועלות במסגרת האיגוד מחויבות בעריכת כיסויי ביטוח. הקבוצות יערכו הביטוח תחת אותו גורם ובהתאם לקווים המנחים כפי שנקבעו בחוק הספורט כולל עריכת ביטוח בפוליסות הבאות:

הביטוח מכסה את השחקניות הרשומות באיגוד בכל הפעילות של האיגוד ואחרות כולל במשחקי הליגות, אימונים, טורנירים, הכשרות מחנות אימונים ועוד.

**לתשומת ליבכן המפורשת : הביטוח אינו מכסה שחקנית במקרים בהם תרשם ותשתתף כשחקנית בקבוצה אשר אינה קבוצה באיגוד או שאיננה קשורה בהסכם שיתוף פעולה עם האיגוד**.

א. **כיסויי הביטוח הנדרשים** לשחקניות, קבוצות ואגודות תחת איגוד הכדורשת

כל האגודות ו/או הקבוצות והשחקניות הפועלות במסגרת האיגוד מחויבות בעריכת כיסויי ביטוח מינימליים, בהתאם לקווים המנחים כפי שנקבעו בחוק הספורט כולל עריכת ביטוח בפוליסות הבאות:

(1) השחקניות עצמן תהיינה מכוסות בפוליסת ביטוח תאונות אישיות וצד ג' שחקניות בסכומי ביטוח בהתאם לנדרש בחוק הספורט ובתקנותיו. יש להעיר כי אי עריכת ביטוח זה על ידי האגודה ו/או הקבוצה עלולה להוות עבירה על החוק. ​

(2 ) האגודות תהיינה מכוסות בפוליסה לביטוח חבות כלפי צד שלישי, ובמקרה והן מעסיקות עובדים שכירים גם בביטוח חבות מעבידים.

**ב. כיסויי האיגוד** - הרשמה ורכישת ביטוח

האיגוד ערך ב"הראל" חברה לביטוח בע"מ כיסוי ביטוח תאונות אישיות לשחקניות ומאמנים, ביטוח צד ג' שחקניות, ביטוח צד ג' איגוד וביטוח חבות מעסיקים, כאשר כל האגודות המסונפות לאיגוד נכללות באופן אוטומטי במסגרת פוליסה כוללת זו (מלבד ביטוח חבות מעבידים אותו ירכשו האגודות עצמאית). אגודות אחרות הפועלות במסגרת האיגוד וכן קבוצות המסונפות לאגודות אלו ולגופים נוספים, יכולות להצטרף לכיסוי זה בתנאים זהים, או לערוך את הביטוחים בעצמן ובלבד שביטוחים אלו מעניקים לאגודה כיסוי מתאים בהתאם לדרישת האיגוד.

טורנירים ופעילות חשיפה חד יומית יחשבו לפעילות עממית ולפיכך ניתן להסתפק ברכישת ביטוח חד יומי והצהרת בריאות.

**ג. תכולת ביטוחים** הראל חברה לביטוח

היקף הכיסוי בביטוחים שנרכשו על ידי האיגוד בחברת הראל מתואר במסמכים המצורפים בדף זה:

כפתור/קישור : ביטוח תאונות אישיות וצד ג' שחקניות - מסמך גילוי נאות של הראל חברה לביטוח בע"מ

כפתור/קישור : נוסח תנאי הפוליסה

כפתור/קישור : ביטוח צד ג' לאיגוד - כולל אישורי אולמות ​

**ד. מדיניות האיגוד בנושא כיסויי ביטוח לקבוצות המבטחות עצמאית:**

ביטוח כזה יכול להיערך על ידי אגודה (אשר בהתאם לאמור בסעיף ב' לעיל בחרה לערוך את כלל הביטוחים הנזכרים לעיל באופן עצמאי, עבורה ועבור הקבוצות המסונפות אליה), וכן גם על ידי קבוצות בודדות אשר אינן פועלות במסגרת אגודות, ואשר בחרו גם הן לערוך את הביטוח באופן עצמאי. האגודה ו/או הקבוצה תחוייב במקרה כזה להמציא לידי האיגוד אישור חברת הביטוח על עריכת ביטוח בהתאם לנוסח בעמוד "טפסים והנחיות". במידה והאגודה או הקבוצה איננה מעסיקה עובדים שכירים (ואיננה משלמת דמי ביטוח לאומי בגין עובד כלשהו), האגודה ו/או הקבוצה יאשרו זאת לאיגוד ויהיו פטורות מן החובה לעריכת ביטוח חבות מעבידים.

כפתור/קישור : אישור עריכת ביטוח באופן עצמאי ​